Pacoli predsednik, Tači premijer
Bedžet Pacoli je za predsednika Kosova izabran posle trećeg kruga glasanja, dok je vlada dobila poverenje 65 od 67 prisutnih poslanika
Pacoli je za predsednika izabran tek posle trećeg kruga glasanja. On je u prvom krugu dobio 54 glasa, odnosno 27 manje od potrebne dvotrećinske većine, a u drugom krugu za njega je glasalo 58 poslanika što takodje nije bilo dovoljno. Pacoli je današnjim izborom postao četvrti predsednik Kosova, posle Ibrahima Rugove, Fatmira Sejdiua i Jakupa Krasnićija, koji je nekoliko meseci bio vršilac te dužnosti. Pacoli se nakon izbora obratio poslanicima rekavši da ce biti predsednik svih, bez obzira na etničku i političku pripadnost. Nakon izbora predsednika poslanici su glasali za vladu Kosova. Nova Vlada dobila je poverenje 65 od 67 prisutnih poslanika, a na njenom čelu ce biti dosadašnji premijer Kosova Hašim Tači. " rekao je Tači. Srbi su u novoj vladi dobili tri ministarska mesta. Tim resorima upravljaće Samostalna liberalna stranka, a radi se o ministarstvu za lokalnu samoupravu na čijem će čelu biti Slobodan Petrović koji je izabran i za zamenika premijera Kosova, ministarstvo za povratak i zajednice vodiće Radojica Tomić, a na čelu ministarstva za Rad i socijalnu politiku biće Nenad Rašić koji je i do sada vodio ovo ministarstvo. Zamenik premijera Kosova Slobodan Petrović za Glas Amerike kaže da će stabilnost vlade zavisiti od toga kako ona bude radila i kao izazove navodi dijalog sa Beogradom i sever Kosova. S druge strane Rada Trajković iz Jedinstvene srpske liste kaže da Kosovo s ovom vladom nema budućnost. Izbor za predsednika Kosova i Vladu bojkotovali su poslanici Demokratskog saveza Kosova, pokreta Samoopredeljenje Alijanse za budućnost Kosova. Oni su napustili skupštinsku salu i pre početka glasanje, navodeći da ne žele da budu saučesnici u nečemu što je, kako je rečeno, unapred osudjeno na propast.